ดัชนี S&P 500 คืออะไร
S&P 500 เป็นดัชนีตลาดหุ้นสหรัฐฯ ที่จัดทำขึ้นโดย Standard & Poor เริ่มใช้มาตั้งแต่ปี 1957 ประกอบด้วยหุ้นขนาดใหญ่ 500 แห่งของสหรัฐฯ ซึ่งรวมมาจากทั้งบริษัทที่จดทะเบียนในตลาดหุ้น NYSE และตลาดหุ้น Nasdaq 

เกณฑ์การพิจารณาหุ้นเข้าดัชนี S&P 500 จะคำนวณจากมูลค่าหลักทรัพย์ตามราคาตลาด (Market Cap.) ตลอดจนสภาพคล่องการซื้อขาย และสัดส่วนการลงทุนของรายย่อย (Free Float) เป็นต้น 

ทั้งนี้ หุ้นใน S&P 500 คิดเป็นกว่า 80% ของมูลค่าตลาดหุ้นในสหรัฐฯ ทั้งหมด และกระจายอยู่ในอุตสาหกรรมที่หลากหลาย ทำให้ถูกมองว่าเป็นดัชนีที่สะท้อนภาพรวมตลาดและเศรษฐกิจของสหรัฐฯ ได้ดีที่สุด

S&P 500 มีการกระจายสัดส่วนที่หลากหลาย ซึ่งมีสัดส่วนของ 5 หุ้นตัวท็อป ได้แก่ Apple (AAPL), Microsoft (MSFT), Alphabet (GOOGL, GOOG), Amazon (AMZN) และ Nvidia (NVDA) 
ราว 23% เท่านั้น ส่วนที่เหลือถูกกระจายไปในหุ้นตัวอื่น ๆ ทั้งที่เป็นเทคโนโลยี เช่น Tesla (TSLA), Meta (META) รวมไปถึงอุตสาหกรรมดั้งเดิมอื่น ๆ เช่น Berkshire Hathaway (BRK-A, BRK-B), Unitedhealth (UNH), Johnson & Johnson (JNJ), Exxon Mobil (XOM), JPMorgan (JPM), Visa (V) เป็นต้น

หากต้องเลือกลงทุนในดัชนีตลาดหุ้นสหรัฐฯ สักตัว แนะนำว่าดัชนี S&P 500 ตอบโจทย์ได้มากที่สุด หากเป็นนักลงทุนที่ 

1.) ต้องการลงทุนในดัชนีที่สะท้อนภาพรวมของตลาดหุ้นสหรัฐฯ ได้ดีที่สุด

2.) ชอบกระจายการลงทุนในหุ้นหลากหลายอุตสาหกรรม

3.) เน้นความมั่นคง ไม่หวือหวามาก กับหุ้นขนาดใหญ่
ความรู้ทางการเงิน